《冬晓登韬光禅院后山望晴雪》
南北朝·王锡

天地气严凝，出郭游人少。踏雪登山巅，凌虚纵远眺。

万户炊烟迟，奇景湛清晓。竹折枝蒙密，松危势夭矫。

足底多寒云，眼前绝飞鸟。风惊碧落间，日出扶桑表。

千重越岫明，一带钱江小。百里纷皑皑，万象争皦皦。

积素射晴霞，异光互回绕。目眩下高峰，冥蒙林壑杳。

举首望精蓝，楼台俱缥缈。

作者简介：王锡，清代词作者。著有《啸竹堂诗馀》，其中《浪淘沙·钱塘观潮》一词颇具盛名。